ગંગા-યમુનાના સંગમ પર પાણીની પવિત્રતા બાબતે કે પછી ઘરે કરવાની પૂજા વિધિઓમાં જેમ એક ચોક્કસ સમયનાં મુહુર્તનું મહત્ત્વ છે તેવું જ મુહુર્ત જેવા નિશ્ચિત સમયનું મહત્ત્વ કોર્પોરેટ વિશ્વમાં પણ છે. અહીં પણ લોકોનું મહત્વ અમુક નિશ્ચિત સમયે જ વધારે હોય છે, તે પહેલાં પણ નહીં કે પછી પણ નહીં. સંસ્થાની અંદરની દરેક વ્યક્તિનું સ્થાન ભલે કોઈ નાનામોટાં દેવી દેવતાની સમકક્ષ ગણીએ, પરંતુ તેની ક્ષમતા કે તેની ભૂમિકાનાં મુલ્યમાં ધરખમ વધારો કે ઘટાડો બજારના સંજોગો કે માલીકીઅંશધારકોની ઈચ્છાને અનુરૂપ નક્કી થતાં મુહુર્તના હિસાબે જ થતો હોય છે.